CELEX: 62022CN0180
Language: hu
Date: 2022-03-09 00:00:00
Title: C-180/22. sz. ügy: A Bundesfinanzhof (Németország) által 2022. március 9-én benyújtott előzetes döntéshozatal iránti kérelem – Finanzamt Hamm kontra Harry Mensing

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/16
            
         
      A Bundesfinanzhof (Németország) által 2022. március 9-én benyújtott előzetes döntéshozatal iránti kérelem – Finanzamt Hamm kontra Harry Mensing
      (C-180/22. sz. ügy)
      (2022/C 222/27)
      Az eljárás nyelve: német
      
         A kérdést előterjesztő bíróság
      
      Bundesfinanzhof
      
         Az alapeljárás felei
      
      
         A felülvizsgálati kérelmet előterjesztő fél: Finanzamt Hamm
      
         A felülvizsgálati eljárásban ellenérdekű fél: Harry Mensing
      
         Az előzetes döntéshozatalra előterjesztett kérdések
      
      
                  1)
               
               
                  Az alapügyben szóban forgóhoz hasonló olyan körülmények között, amikor az adóalany a Mensing ítélet (1) alapján arra hivatkozik, hogy az olyan műalkotások értékesítése is az árrés adóztatására vonatkozó, a 2006/112/EK irányelv (2) 311. és azt követő cikkeiben előírt szabályozás hatálya alá tartozik, amelyeket számára előzetesen egy adómentes, Közösségen belüli ügylet keretében értékesített az alkotó (vagy annak jogutódai), az említett ítélet 49. pontja alapján kizárólag az uniós jog alapján kell-e meghatározni az adóalapot azzal a következménnyel, hogy a végső fokon eljáró nemzeti bíróság nem értelmezheti úgy a nemzeti jogi rendelkezést (a jelen esetben az Umsatzsteuergesetz [a forgalmi adóról szóló törvény] 25a. § -a (3) bekezdésének harmadik mondatát), hogy a Közösségen belüli termékbeszerzés után fizetendő adó nem képezi az adóalap részét?
               
            
                  2)
               
               
                  Az első kérdésre adandó igenlő válasz esetén: Úgy kell-e értelmezni a 2006/112 irányelv 311. és azt követő cikkeit, hogy az árrés adóztatására vonatkozó szabályozás olyan műalkotások értékesítésére történő alkalmazása esetén, amelyeket előzetesen a Közösségen belül értékesített az alkotó (vagy annak jogutódai), a Közösségen belüli termékbeszerzés után fizetendő adó csökkenti az árrést, vagy e tekintetben a jogalkotó által követett célkitűzéssel ellentétes joghézag áll fenn az uniós jogban, amelyet az ítélkezési gyakorlat bírói jogértelmezés útján nem, hanem csak az uniós jogalkotó szüntethet meg?
               
            
         (1)  2018. november 29-i ítélet (C-264/17, EU:C:2018:968).
      
         (2)  A közös hozzáadottértékadó-rendszerről szóló, 2006. november 28-i tanácsi irányelv (HL 2006. L 347., 1. o.; helyesbítések: HL 2007. L 335., 60. o.; HL 2015. L 323., 31. o.).